钦定古今图书集成/方舆汇编/职方典/第1447卷 > 太平府学校考 通志
## 钦定古今图书集成/方舆汇编/职方典/第1447卷 > 太平府学校考 通志

本府

太平府学　在府城北。明洪武三十年建。正统十二年重建。成化丙申，知府何楚英重修，丘濬记见《艺文》。弘治十三年，知府谢湖迁学东向，修棂星门。正德七年，知府徐球乃复旧地南向。万历十七年，知府张步云重修。

皇清初，江州贼毁，顺治十八年，知府马正午建正殿。

启圣祠寻圮。康熙六年，知府高不矜倡率重修社学　。本府原建社学一所，在于城外西北隅，迄今焚毁无存。知府高目睹士子寥寥、弦诵无闻，因捐银四十两，在于东门城内购买瓦房三间、草房数间，以为诸生课艺之所。

书院　：本府原设书院一所，在于北门街右。迄今焚毁无存。

外州县

养利州学　在城内西隅。明万历三年，知州王之绪建。今知州杨家鼎重修完固。

东社学　在城内东街，今废。

西社学　在城内西街，今废。

左州学　。本县。自明成化间改土设流之后，即建有学宫。嘉靖八年，知州周奎重建。万历三年，知州万本重修。崇祯十四年，学正梁《方图》移于城东，屡遭兵燹。今止存大殿三间。

学田　，万历二十七年，杨抚院骆学道、知州方岱发银置买民田，在于奈村、思崖二处，递年收租六十石，届期申详，批允，分散诸生膏火之资。近奉文改折银两起解。

永康州学　在城内。棂星门、泮池、两庑、明伦堂、启圣祠，俱自万历三十年创建。

学田　原额一百零一亩，每亩额征租银三钱，共额银三十两零三钱。内除荒税一亩荒银三钱，现征熟税一百亩，熟银三十两，递年征解学道。

崇善县学　本县原未设学，士子俱附入府庠。设有“黉宫” 一座，在于东关外，因变乱焚毁，府县绅衿捐修。

圣殿一座：启圣祠东西两庑，乡贤、名宦两祠，文昌、

祠、棂星门、泮池、牌坊、墙垣焕然一新。明伦堂久经荒废，知县郑希瑜详请府宪各捐资鸠工重修。

社学　明知县何道临、吴辅国设立。本县社学十六所，曰“崇文” 、“崇礼” 、“崇伦” 等名，今皆毁废。太平州学校无考。

安平州学校无考

茗盈州学校无考

结安州学校无考

全茗州学校无考

佶伦州学校无考

龙英州学校无考

都结州学校无考

罗阳县学校无考

万承州学校无考。